open-index/open-wikipedia-markdown huggingface dataset:
తవిటి పురుగు

**తవిటి పురుగు ** (Mite) ఒక కీటకము. ఇది చిరుత కన్నా వేగంగా పరిగెత్తగలదని పరిశోధకులు గుర్తించారు.ఇన్నాళ్లు భూమిపై ఉన్న జీవుల్లో పరిమాణంతో పోల్చితే టైగర్ బీటిల్ అనే కీటకం వేగంగా పరుగులు తీస్తుందనే రికార్డు ఉండేది. ఇప్పుడు దాని కన్నా వేగంగా వెళ్లే మరో జీవి ఉందనే విషయం కొత్తగా తెలిసింది. అదే మైట్ (తవిటి పురుగు) అనే చిన్ని కీటకం.ఈ తవిటి పురుగుల్ని మొదటిసారిగా 1916లో గుర్తించారు.
## విశేశాలు
*ఇది సెకనులో దాని శరీర పరిమాణం కన్నా 322 రెట్లు అధిక దూరం వెళుతుందిట. అంటే మనం గంటకు 2,000 కిలో మీటర్ల వేగంతో పరుగులు తీసిన దాంతో సమానమన్నమాట!
*దక్షిణ కాలిఫోర్నియా ప్రాంతంలో ఎక్కువగా ఉండే ఈ కీటకాలు ఎనిమిది కాళ్లతో గోరంత దేహంతో ఉంటాయి. చటుక్కున శత్రువును పట్టేస్తాయి.
*పరిశోధనలలో భాగంగా కొందరు శాస్త్రవేత్తలు అత్యాధునిక సాంకేతిక పరిజ్ఞానం ఉపయోగించి వీటిని పూర్తిగా పరిశీలించారు. 60 డిగ్రీల సెల్సియస్ వద్ద ఉంచి చుట్టూ కెమెరాలు ఏర్పాటు చేసి మరీ పరీక్షించారు. కెమెరాలకు కూడా అందని దీని వేగం చూసి ఆశ్చర్యపోయారు.దృశ్యాలన్నింటినీ పరిశీలించి చివరకు పరిమాణంలో పోలిస్తే మిగతా ప్రాణులకంటే ఇదే వేగంగా వెళ్లే జీవని తెలుసుకున్నారు. 'ఫాస్టెస్ట్ ల్యాండ్ యానిమల్'గా రికార్డు ఇచ్చారు.
*చిరుత పులి సెకనులో దాని శరీరం కన్నా 16 రెట్ల దూరం పరుగులు తీస్తుందిట. టైగర్ బీటిల్ 171 రెట్లు. మనుషుల్లోనైతే పరుగుల వీరుడు ఉసెయిన్ బోల్ట్  సెకనులో శరీరం పొడవుకన్నా ఆరింతలు పరుగెత్తగలడు.

## బయటి లంకెలు
* Bitingmites.org: What's biting you?
*
* Red velvet mite – ''Trombidium sp''. diagnostic photographs
* Worldwide honey bee decline due to mite infestations – article, photographs
* Mites and Ticks  chapter in United States Environmental Protection Agency and University of Florida/Institute of Food and Agricultural Sciences National Public Health Pesticide Applicator Training Manual
వర్గం:కీటకాలు
జిహోలార్నిస్

**జిహోలార్నిస్** (Jeholornis) రెండు తోకలు కలిగి ఉండే పక్షి. ఇవి దాదాపు 120 మిలియన్ సంవత్సరాల క్రితం జీవించి ఉండేవి. ప్రస్తుతము అంతరించిపోయాయి. ఇది బతికింది కోటానుకోట్ల ఏళ్ల క్రితం. డైనోసార్లు ఈ భూమిపై తిరగాడిన కాలంలో. అయితే ఈ వింత పక్షి శిలాజాలను బట్టి కంప్యూటర్లలో దీన్ని రూపు గీస్తే దీని గురించి బోలెడు వింత నిజాలు బయటపడ్డాయి.
## విశేశాలు
*ఈ పక్షి ఎప్పుడో 120 మిలియన్ సంవత్సరాల క్రితం అంటే సుమారు 12 కోట్ల ఏళ్ల క్రితం చైనా భూభాగంలో జీవించేది.
*నలుపు రంగులో ఉండే పొడవైన దేహం, తలపై ఎర్రటి కిరీటం లాంటి భాగం... దీనికి తోడు రెండు తోకలతో ఉండే ఈ వింత పక్షి మనం చూసే కోడంత పరిమాణంలో ఉండేది.
*దీని మరో ప్రత్యేకత ... కాళ్ల గోళ్లతోపాటు రెక్కలకు కూడా పదునైన గోళ్లుండేవి.
*ఈ పక్షి శిలాజాలు కొన్ని దశాబ్దాల క్రితమే దొరికాయి. అప్పుడు దీనిపై పరిశోధనలు మొదలెట్టారు. మొదట్లో ఈ పక్షికి ఒకే పేద్ద తోక ఉందని, అది అలంకరణ కోసం మాత్రమే ఉన్నట్టు భావించారు. కానీ అత్యాధునిక పరికరాలతో చేసిన పరిశీలనల్లో దీని శిలాజాల ఆధారంగా ఈ పక్షికి రెండు తోకలున్నట్టు కనుగొని, అంతా ఆశ్చర్యపోయారు.
*వెనక భాగంలో ఉండే దీని రెండు తోకల్లో ఒకటి పొడవుగా ఉండి చివరన ఈకలతో ఉంటుంది. మరోటి చిన్నగా మిగతా పక్షుల తోకల్లానే ఉంటుంది.
*దీనికున్న ఈ భిన్న లక్షణాలన్నీ ఇవి హాయిగా జీవనం గడపడానికి, ఆహారం సంపాదించుకోవడానికి, శత్రువుల నుంచి కాపాడుకోవడానికి తోడ్పడేవి.
*రెండు తోకల్లో చిన్నది ఎగరడానికి, పెద్దది ఈ పక్షి అందాన్ని చూపడానికి ఉపయోగపడేది. దీని పొడవాటి తోకపై చిన్నపాటి ఫ్యాన్ రెక్కల్లాంటి ఈకలు ఉండేవి. ఇవీ ఆకర్షణకే పనికొచ్చేవి. 
## బయటి లంకెలు

*  ''Shenzhouraptor'' at DinoData 

వర్గం:పక్షులు
గుమ్మా సాంబశివరావు

డా. **గుమ్మా సాంబశివరావు** సాహిత్యలోకంలో సుపరిచితులయిన సమీక్షకుడు, కవి, రచయిత, ఉపన్యాసకుడు. 2013 సంవత్సరానికి గాను ఉత్తమ అధ్యాపకునిగా ఆంధ్ర ప్రదేశ్ రాష్ట్ర ప్రభుత్వం ఆయన్ను సన్మానించింది.

## జీవిత విశేషాలు
ఆయన 1-6-1958 తేదీన వేజెండ్ల, చేబ్రోలు మండలం, గుంటూరు జిల్లాలో జన్మించాడు. ఆయన తల్లిదండ్రులు - పార్వతమ్మ, ఐతమరాజు. ప్రాథమిక విద్య వేజెండ్లలో పూర్తిచేసి, ప్రాథమికోన్నత విద్య నారాకోడూరు, గుంటూరు జిల్లాలో జరిగింది. సంగంజాగర్లమూడి, గుంటూరు జిల్లాలో ఉన్నత పాఠశాల విద్యను అభ్యసించాడు. కాలేజీ చదువులనుహిందూ కళాశాల, గుంటూరు (1973-1978) మధ్యకాలంలో పూర్తిచేశాడు. 
స్నాతకోత్తర విద్య ఎం.ఎ. తెలుగు – నాగార్జున విశ్వవిద్యాలయం (1978-1980) అనంతరం పి.హెచ్.డి. కూడా నాగార్జున విశ్వవిద్యాలయం (1985) లోనే అన్నమాచార్య సంకీర్తనముల లోని వర్ణనలు అనే అంశంపై పరిశోధించాడు.

ఆంధ్రోపన్యాసకత్వం : 1981 సెప్టెంబరు నుండి 1988 జూలై వరకు సప్తగిరి కళాశాల విజయవాడ. 1988 ఆగస్టు నుండి, ఆంధ్ర లయోల కళాశాల, విజయవాడ ఉద్యోగం చేశాడు.
తన పరిశోధక పర్యవేక్షణలో పది మంది విద్యార్థులు తమ ఎం. ఫిల్. సిద్దాంత వ్యాసాలు విశ్వవిద్యాలయానికి సమర్పించారు.

## అవార్డులు
# యు.జి.సి.కెరీర్ అవార్డు - తెలుగు జానపద ప్రదర్శన కళారంగం అనే ప్రాజెక్ట్ కు (1992-1995). 
# సెల్ ఫోన్ శతకానికి ఉత్తమ శతక రచన బహుమతి - నల్లజర్ల జగన్నాధ సాహితీ సమాఖ్య 2006. 
# *నత్తవిలాపం* పద్య ఖండికకు సాహితీ మిత్రులు మచిలీపట్నం వారి జాతీయ స్థాయి ప్రథమ బహుమతి – 2007. 
# ఆంధ్రప్రభ దినపత్రిక నిర్వహణలో జరిగిన పుస్తక సమీక్షల పోటీలో ప్రథమ బహిమతి – 2007. 
# ఆంధ్రప్రదేశ్ రాష్ట్ర ప్రభుత్వ ఉత్తమ అధ్యాపక అవార్డు [సెప్టెంబరు 5]] – 2008. 
# మా నాన్నకవితకు హైదరాబాద్ కిన్నెర ఆర్ట్ థియేటర్స్ వారిచే ప్రథమ బహుమతి.
# ఉగాది పురస్కారం - 2016

## రచనలు-ముద్రితాలు
# అన్నమాచార్య సంకీర్తనములలోని వర్ణనలు – 1990
# ప్రాచీనాంధ్ర కవయిత్రుల స్త్రీ స్వభావ చిత్రణం – 1991
# అన్నమయ్య (నవల) – 2000
# సెల్ ఫోను శతకము – 2005
# సాహిత్యం – సామాజిక చైతన్యం (వ్యాససంపుటి) – 2008
# శ్రీ వెంకటాద్రీశ్వర శతకం - 2009
# తెలుగు బాల శతకం - 2010
# మహాకవి శ్రీ శ్రీ శతకం – 2010
# తెలుగు సాహిత్య చరిత్రకారులు – 2011
# కన్యాశుల్కంలో హాస్యం – 2011
# ఆంధ్ర వాఙ్మయ చరిత్ర రచయితలు - 2012 
# గుఱ్ఱం జాషువ శతకం - 2013
# సి . నా . రే . శతకం - 2013

## ముద్రణకు సిద్ధం
# అన్నమయ్య భక్తిపద కవిత 
# జాషువా సాహిత్య సమీక్ష 
# సాహితీ సౌరభం 
# సూక్తి మాలిక.

## ప్రసంగాలు
వీరు 60 కి పైగా ఆకాశవాణి విజయవాడ కేంద్రం నుంచి, 9 దూరదర్శన్ కార్యక్రమాలు చేశారు.
వీరు జాతీయ/రాష్ట్రస్థాయి సదస్సులలో 50 కి పైగా ప్రసంగా పత్రాల సమర్పించగా 5 అంతర్జాతీయ సదస్సులలో పాల్గొన్నారు.

## వ్యాసాలు
వీరు 135 కి పైగా వ్యాసాలు వివిధ పత్రికల్లో ముద్రించబడ్డాయి,, 150 కి పైగా పుస్తక సమీక్షలు చేశారు.

## ఇతరములు
జాషువా పై అనేక సాహిత్య ప్రసంగాలు

ఆచార్య నాగార్జున,ఆంధ్ర,పొట్టిశ్రీరాములు తెలుగు విశ్వవిద్యాలయం దూర విద్య కేంద్రాలకు డిగ్రీ,ఎం.ఏ, తరగతులకు పాఠ్యాంశాలు రచించడం.

భువన విజయం,ఇంద్రసభ,సరస్వతి సామ్రాజ్య వైభవం,త్రైలోక్య విజయం మొదలైన సాహిత్య రూపకాలలో వివిధ కవుల పాత్ర ధారణ.

## బయటి లంకెలు
* సరసభారతి బ్లాగులో గుమ్మా సాంబశివరావు గారి సన్మానం గురించి వ్యాసం
* ఈనాడు, విజయవాడ ఎడిషన్,2014 డిసెంబరు 4, "సామాజిక పరిస్థితులకు ప్రతిబింబమే సాహిత్యం. "

## మూలాలు

వర్గం:కృష్ణా జిల్లా కథా రచయితలు
వర్గం:తెలుగు కవులు
వర్గం:తెలుగు రచయితలు
వర్గం:1958 జననాలు
వర్గం:ఉత్తమ ఉపాధ్యాయులు
వర్గం:ఆచార్య నాగార్జున విశ్వవిద్యాలయం పూర్వ విద్యార్థులు
గంధంవారిగూడెం

**గంధంవారిగూడెం, **తెలంగాణ రాష్ట్రం, నల్గొండ జిల్లా, నల్గొండ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది.
## గణాంకాలు
2011 భారత జనగణన గణాంకాల ప్రకారం గ్రామ జనాభా - మొత్తం 4,128 - పురుషుల సంఖ్య 2,079 - స్త్రీల సంఖ్య 2,049 - గృహాల సంఖ్య 	1,004

## మూలాలు

## వెలుపలి లంకెలు
ఆనాటి ఆ స్నేహం ఆనందగీతం

**ఆనాటి ఆ స్నేహం ఆనందగీతం** ఒక సందేశాత్మకమైన తెలుగు సినిమా పాట. దీనిని అనుబంధం (సినిమా) (1984) కోసం ఆచార్య ఆత్రేయ రచించగా ఎస్.పి.బాలసుబ్రహ్మణ్యం గానం చేశారు. చక్రవర్తి సుమనోహరమైన సంగీతాన్ని అందించారు. ఈ పాటలో అక్కినేని నాగేశ్వరరావు, ప్రభాకర రెడ్డి నటించారు.

## సంక్షిప్తంగా పాట

పల్లవి: 
ఆనాటి ఆ స్నేహం ఆనందగీతం
ఆ జ్ఞాపకాలన్ని మధురాతి మధురం
ఈనాడు ఆ హాయి లేదేల నేస్తం
ఆరోజులు మునుముందిక రావేమిరా
లేదురా ఆ సుఖం రాదురా ఆ గతం ఏమిటో జీవితం
గోడలు దూకిన రోజులు 
మోకాలికి తగిలిన దెబ్బలు
చీకటిలో పిల్లనుకొని
ఒరే... పక్కనే పెళ్ళికావలసిన పిల్లలున్నార్రా
నేర్చుకుంటార్రా...

చరణం1:
నేను మారలేదు నువ్వు మారలేదు
కాలం మారిపోతే నేరం మనదేమి కాదు
ఈ నేల ఆ నింగి ఆలాగె వున్నా
ఈ గాలి మోస్తుంది మన గాధలెన్నో
నెమరేసుకుందాము ఆ రోజులు
భ్రమలాగ వుంటాయి ఆ లీలలు
ఆ మనసులు ఆ మమతలు ఏమాయెరా
ఒరే రాస్కెల్ జ్ఞాపకముందిరా కాలేజిలో క్లాస్ రూములో
ఓ పాప మీద నువ్వు పేపర్ బాల్ కొడితే
ఆ పాప యెడమ కాలి చెప్పు తీసుకొని
ఒరే ఉండరా ఊరుకోరా పిల్లలు వింటారు
వింటే వింటార్రా పిల్లల పిల్లలకు పిట్టకథలుగా చెప్పుకుంటారు.  ||  ఆనాటి   ||

చరణం2:
మనసే ఇచ్చినాను మరణం తెచ్చినాను
చితిలో చూసినాను చిచ్చై మండినాను
నా గుండె మంటింక ఆరేదికాదు
నేనుండి తనువెళ్ళి బ్రతుకింక లేదు 
తన శాపమే నాకు తగిలిందిరా
రే పసిపాపలే లేని ఇల్లాయెరా
ఈ కన్నుల కన్నీటికి తుదియేదిరా
ఒరే ఒరే ఏమిట్రా పసిపాపలాగా ఛ ఛ ఊరుకో
ఒరే ఈ కన్నీళ్లకు తుది ఎక్కడ్రా
కర్చీఫ్ తో తుడిచేటమేరా   ||   ఆనాటి   ||


## సాహిత్యం-అనుబంధాలు
ఈ పాట ఇద్దరు చిన్ననాటి స్నేహితులు కలిసి పాడుకుంటారు. ఒకరు తనబాధల్ని చెప్పుకొంటుండగా మరొకరు తనను ఓదార్చుతారు. మారిపోతున్న కాలాన్ని దిగజారిపోతున్న అనుబంధాల్ని వారి చిన్ననాటి జ్ఞాపకాల్ని నెమరువేసుకొంటారు. పాటలాగా కాకుండా హృదయాన్ని తాకుతూ ప్రవహిస్తున్న నదిలా సాగుతుంది ఈ గీతం. ఇందులో బాలు గానం, చక్రవర్తి సంగీతం అద్భుతం.

## బయటి లింకులు
* బహుదూరపు బాటసారిలో ఈ పాట యూ ట్యూబ్ లో.

వర్గం:తెలుగు సినిమా పాటలు
వర్గం:ఆత్రేయ రచించిన పాటలు
వర్గం:చక్రవర్తి సంగీతం కూర్చిన పాటలు
వర్గం:ఎస్.పి.బాలసుబ్రహ్మణ్యం పాడిన పాటలు
రకుల్ ప్రీత్ సింగ్

**రకుల్ ప్రీత్ సింగ్** ( జననం : అక్టోబర్ 10, 1990 ) ప్రముఖ తెలుగు చలన చిత్ర నటి. ఈవిడ హిందీ, తమిళం, కన్నడ భాష సినిమాలలో నటించారు. రకుల్ ఒక పంజాబీ కుటుంబం లో జన్మించారు. ప్రస్తుతం  వీరు హైదరాబాద్ లో నివసిస్తునారు.

## వివాహం
రకుల్ ప్రీత్ సింగ్ 2024 ఫిబ్రవరి 21న దక్షిణ గోవాలోని ఐటీసీ గ్రాండ్ రిసార్టులో జాకీ భగ్నానీని వివాహ చేసుకుంది.

## నటించిన చిత్రాలు

## ఇతర వివరాలు
*పూర్తిపేరు : రకుల్ ప్రీత్ సింగ్
*పుట్టి పెరిగింది : ఢిల్లీలో
*చదువు : ఢిల్లీ యూనివర్సిటీ నుంచి బీఎస్సీ మ్యాథమెటిక్స్
*తొలిగుర్తింపు : మిస్ ఇండియా పోటీలో ప్రజాభిప్రాయం ద్వారా 'మిస్ ఇండియా'గా ఎంపికయ్యింది. మిస్ ఫ్రెష్ ఫేస్, మిస్ టాలెంటడ్, మిస్ బ్యూటిఫుల్ ఐస్, మిస్ బ్యూటిఫుల్ స్మైల్ టైటిళ్లనూ అందుకుంది.
*సినిమాల్లోకి : ఇంటర్ అయిపోయాక పాకెట్‌మనీ కోసం ఓ కన్నడ సినిమాలో హీరోయిన్‌గా నటించింది. తరవాత మళ్లీ వెళ్లి డిగ్రీ పూర్తిచేసింది.
*తెలుగులో తొలిసారి : కెరటం మొదటిసినిమా. ఆ తరవాత వెంకటాద్రి ఎక్స్‌ప్రెస్. 
*నటించే భాషలు : నాలుగు. తెలుగు, తమిళ్, కన్నడ, హిందీ
*సినిమాలు కాకుండా : జాతీయ స్థాయి గోల్ఫ్ క్రీడాకారిణిని. స్కూల్‌లో ఉన్నప్పుడు అనేక టోర్నమెంట్లు గెలిచింది.
*ఇష్టమైన వ్యాపకాలు : గుర్రపుస్వారీ, భరతనాట్యం సాధన చేయడం
*హాబీలు : క్రమం తప్పకుండా స్విమ్మింగ్, బాస్కెట్‌బాల్, టెన్నిస్ సాధన. కరాటేలో బ్లూ బెల్ట్ కూడా ఉంది.
*నచ్చే సెలెబ్రిటీలు : షారుక్ ఖాన్, సైనా నెహ్వాల్

## పురస్కారాలు
'''సైమా అవార్డులు'''

* 2016: ఉత్తమ నటి - నాన్నకు ప్రేమతో

## మూలాలు

## బయటి లంకెలు
* 
* 
* 
* 

వర్గం:1990 జననాలు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
భారత మంత్రులు

thumb
**భారత మంత్రులు** ఒక చారిత్రక పుస్తకం. దీనిని ముదిగొండ నాగలింగశాస్త్రి రచించారు.దీనిని మద్రాసులోని శారద ముద్రాక్షరశాలలో 1937 ప్రచురించబడింది. ఇందులో భారతదేశ చరిత్రలో ప్రసిద్ధిచెందిన మంత్రులు, వారు సాధించిన ఘనకార్యాలు గురించిన వివరాలు విపులంగా చర్చించబడినవి. 

## మంత్రుల చరిత్రలు

* యౌగంధ రాయణుడు : ఈ మంత్రి ప్రతిభా విశేషములు ఉదయుని చరిత్రమున ఉంది. ఈతని చరిత్రనును ప్రతిజ్ఞా యౌగంధరాయణం మొదలగు భాస మహాకవి నాటకాల నుండి గ్రహింపబడ్డాయని రచయిత పుస్తకం ముందుమాటలో తెలిపాడు.
* చాణుక్యుడు: చాణక్యుని గురించి ముద్రారాక్షసం అనే గ్రంధం నుండి సమాచారాన్ని ఈ పుస్తకంలో చేర్చడం జరిగింది.
* యుగంధరుడు: యుగాంధరుని ప్రతిభ గూర్చి ప్రతాపరుద్ర చరితం నుండి గ్రహించబడింది.
* తిమ్మరసు మంత్రి

## మూలాలు

## బయటి లింకులు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1937 పుస్తకాలు
ముదిగొండ నాగలింగశాస్త్రి

thumb|ముదిగొండ నాగలింగశాస్త్రి
**ముదిగొండ నాగలింగశాస్త్రి** (1876-1970) 
ప్రముఖ సంస్కృతాంధ్ర పండితులు, పత్రికా సంపాదకులు.

## జీవిత సంగ్రహం
వీరు 1876లో గుంటూరు జిల్లా తాడికొండలో జన్మించారు. వీరి తల్లిదండ్రులు: అహోరపతి, జ్వాలాంబిక. వీరు ఉద్భటారాధ్య వంశజులు, శక్తివిశిష్టశివాద్వైతి, భరద్వాజస గోత్రులు, ఆపస్తంబ సూత్రులు. వీరు ముదిగొండ నందికేశ్వర ఆరాధ్యుల వారిదగ్గర విద్యనభ్యసించారు. తరువాత పశ్చిమ గోదావరి జిల్లా కొత్తపల్లి అగ్రహారంలోని ఇవటూరి లింగయ్య శాస్త్రి వద్ద శాస్త్రాధ్యయనం చేశారు. తర్వాత కాళహస్తిలోని శ్రీనివాస శాస్త్రి వద్ద వ్యాకరణ శాస్త్రాన్ని, శ్రీనివాస దీక్షితుల వద్ద మీమాంస వేదాంతాది శాస్త్రాలను, నీలకంఠ శంకరరామానుజ మధ్వభాష్యాలను అధ్యయనం చేశారు. వీరు చదువుతున్నపుడే " రక్షారుద్రాక్ష చండమార్తాండ " అనే ఖండన గ్రంథాన్ని రచించారు. ఆనాడు రామనాథపురం రాజావారిచే నిర్వహించబడిన వైయాకరణ పరీక్షలో ఉత్తీర్ణులై పారితోషికం పొందారు. శార్వరి సంవత్సరంలో మద్రాసులో జరిగిన సభలో పండితులతో చర్చాగోష్టిలో శివుడే జగత్కారణ మనుట వేదసమ్మతమని సిద్ధాంతీకరించి ఆత్మకూరు సంస్థానాధీశుల నుండి సన్మానం పొందారు.

వీరు తెనాలి చేరి అక్కడి తెలుగు సంస్కృత కళాశాలలో పదకొండు సంవత్సరాలు సాహిత్య వ్యాకరణాధ్యాపకులుగా పనిచేశారు. తరువాత ఆ ఉద్యోగాన్ని విరమించి ' శైవరహస్య బోధిని ' అనే మాసపత్రిక నడిపి తన జీవితాంతం మతసేవలోనే కాలం గడిపారు. వీరు తన పత్రికలలో కారణోత్తరం, చంద్ర, జ్ఞానోత్తరం, ముకుటోత్తరం అనేవాటిని ఆంధ్ర తాత్పర్యంతో ప్రకటించారు.

## రచనలు
* చతుర్వేద తాత్పర్య సంగ్రహం
* బ్రహ్మతర్కస్తవం
* బ్రహ్మపథం
* వేదాంతార్థ పరిష్కార తారహారం
* నలప్రహసనం
* నలవివాహం
* నవరసకాదంబరి
* శివచింతామణి ప్రభ
* భారత మంత్రులు 
*ఆర్యధర్మ ప్రత్యక్ష ఫలబోధన

## బిరుదులు
*1929: విజయనగరంలో తాతా సుబ్బరాయశాస్త్రి గారి ఆధ్యక్షతన జరిగిన సారస్వత పరిషత్తు వారి వార్షిక సభలో ' మహోపాధ్యాయ ' బిదుదును పొందారు.
*1937: విమలానంద భారతీస్వామి అధ్యక్షన జరిగిన ఆంధ్ర సారస్వత పరిషత్తు వార్షిక సభలో ' విద్యావాచస్పతి ' బిరుదును పొందారు.

## గమనికలు, మూలాలు
### గమనికలు

### మూలాలజాబితా

వర్గం:తెలుగు పండితులు
వర్గం:1876 జననాలు
వర్గం:1970 మరణాలు
వర్గం:సంపాదకులు
వర్గం:తెలుగు రచయితలు
వర్గం:గుంటూరు జిల్లా రచయితలు
వర్గం:గుంటూరు జిల్లా పాత్రికేయులు
పిట్టుకోటిరెడ్డిపాలెం

**పిట్టుకోటిరెడ్డిపాలెం** బాపట్ల జిల్లా, చెరుకుపల్లి మండలానికి చెందిన రెవెన్యూయేతర  గ్రామం. 

ఈ గ్రామం రాంభొట్లవారిపాలెం గ్రామానికి శివారు గ్రామం.

## గ్రామంలోని దేవాలయాలు
#శ్రీ గుడారంకమ్మ అమ్మవారి ఆలయం:- ఈ ఆలయములో, 2014, జూన్-22, ఆదివారం నాడు, అమ్మవారి ఐదురోజుల వార్షిక కొలువులు ముగింపు సందర్భంగా, గ్రామస్థులు అమ్మవారికి ప్రత్యేకపూజలు నిర్వహించారు. మహిళలు అమ్మవారికి పసుపు, కుంకుమలు సమర్పించారు. గ్రామస్థులు మొక్కులు తీర్చుకున్నారు.
#శ్రీ రామాలయం:- ఈ ఆలయంలో ప్రతి సంవత్సరం, శ్రీరామనవమి సందర్భంగా, శ్రీ సీతారాముల కళ్యాణోత్సవం వైభవంగా నివహించెదరు.

## మూలాలు


వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
సౌభాగ్య

ప్రముఖ కవి, విమర్శకుడు, అనువాదకుడు ఐన **సౌభాగ్య** అసలు పేరు పి.విజయకుమార్.

## జీవితవిశేషాలు

1954 నవంబర్ 25న చిత్తూరు జిల్లా రొంపిచర్లలో పుట్టిన సౌభాగ్య అసలు పేరు పి.విజయకుమార్. రొంపిచర్ల, తిరుపతిలలో ఉన్నత పాఠశాల విద్య, విద్వాన్, తెలుగు ఎం.ఎ. చదివాడు. హైదరాబాద్ గ్రామర్ స్కూల్లో తెలుగు అధ్యాపకుడిగా 28 ఏళ్లు పనిచేసి పదవీ విరమణ చేశాడు.1984లో వెలువరించిన తొలి వచన కవితాసంపుటి 'సంధ్యాబీభత్సం' ప్రతిష్ఠాత్మక ఫ్రీవర్స్ ఫ్రంట్ అవార్డుతో పాటు అనేక పురస్కారాలను అందుకుంది. రెండవ కవితాసంపుటి 'కృత్యాద్యవస్థ'కు మొట్టమొదటి ఉమ్మడిశెట్టి సాహితీ అవార్డు లభించింది.

## రచనలు

## మూలాలు

వర్గం:1954 జననాలు
వర్గం:తెలుగు రచయితలు
వర్గం:తెలుగు కవులు
వర్గం:సాహితీకారులు
వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:ఉమ్మడిశెట్టి సాహితీ అవార్డు గ్రహీతలు
వర్గం:కలంపేర్లు
వర్గం:చిత్తూరు జిల్లా కవులు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
వర్గం:చిత్తూరు జిల్లా రచయితలు
దుస్సావారిపల్లి

**దుస్సావారిపల్లి, చిత్తూరు జిల్లా** రొంపిచర్ల మండలం లోని రెవెన్యూయేతర  గ్రామం.

## ప్రముఖులు
*చల్లా కృష్ణనారాయణరెడ్డి

## మూలాలు
కాకతీయ సంచిక

thumb
కాకతీయుల చరిత్రను సప్రమాణికంగా తెలుగువారికి అందించే ఉద్దేశంతో ఆంధ్రేతిహాస పరిశోధక మండలి వారు ప్రచురించిన ప్రత్యేక సంచిక ఇది. ప్రముఖ చరిత్రకారులు మారేమండ రామారావు ఈ సంచికకు సంపాదకత్వం వహించారు.
## రచన నేపథ్యం
కాకతీయ సంచికను మారేమండ రామారావు సంపాదకత్వంలో 1935లో ప్రచురించారు. తెలుగు సాహిత్యంలో, చరిత్రరంగంలో సుప్రఖ్యాతి పొందిన ఆంధ్రేతిహాస పరిశోధక మండలి వారు ఈ పుస్తకాన్ని ప్రచురించారు. సంపాదకమండలిలో రాళ్లబండి సుబ్బారావు, మారేమండ రామారావు, చిర్రావూరు ఆత్మారాం, టేకుమళ్ళ అచ్యుతరావు ఉన్నారు.
## విషయాలు
కాకతీయ సామ్రాజ్యం గురించిన పలు విశేషాలు వివరాలు చారిత్రిక ప్రమాణ బుద్ధితో రచించి ఈ సంచికగా ప్రచురణ చేశారు. ఎన్నో శాసన, వాఙ్మయ ఆధారాలతో కాకతీయుల పాలన మొదలుకొని సాహిత్యం, ప్రజాజీవనం వరకూ ఎన్నో అంశాలపై 30 వ్యాసాలతో దీన్ని ముద్రించారు. చిత్రపటాలు, మాప్‌లతో కూడిన ఈ పుస్తకంలోని వ్యాసాలు పలువురు చారిత్రికులు రచించారు. 
## వ్యాసాలు
కాకతీయ సంచికలో ఈ క్రింది వ్యాసాలు ఉన్నాయి:
* కాకతీయుల చరిత్రము
* కాకతీయ రాజధాని ప్రశంస
* కాకతీయ రాజుల విజయ బిరుదప్రశస్తి
* ప్రతాపరుద్రుని కాలపు మఖ్తావనరు
* హనుమకొండ స్థానిక చరిత్ర
* విద్యానాథుని కాకతీయాన్వయ నిరూపణము
* కాకతీయ సామ్రాజ్యాంధ్ర వాఙ్మయము
* కాకతీయ ప్రోలరాజాదుల ప్రశంస
* కాకతీయుల నాటి సాంఘిక చరిత్ర
* ప్రతాపరుద్ర ప్రశస్తి, ప్రతాపరుద్రునిపై మహమ్మదీయుల దండయాత్ర
* కాకతీయుల ఆంధ్రభాషా సేవ
* కాకతీయ ప్రశంసా పంచరత్నములు
* కాకతీయుల రెడ్లు
* కాకతీయ రాజ్యము భౌతిక స్వరూపము
* కాకతీయులు - కళింగము
* రుద్రమ్మ
* కాకతీయ వంశము
* ప్రతాపరుద్రీయము
* ఓరుగల్లు చరిత్ర
* పాలుకురికి సోమనాథకవి
* కాకతీయనాణెములు
* కాకతీయుల - ద్రవిడ వాఙ్మయము
* గణపతి దేవ ప్రశంస
* కాకతీయుల నాటి సాంఘిక చరిత్ర
* వినుకొండ వల్లభరాయుని క్రీడాభిరామము
* ప్రతాపచరిత్రము
* కాకతీయుల చరిత్రము-విశేషాంశములు
* గద్వాల సంస్థానము
* కాకతీయ వర్ధంత్యుత్సవములు
## వ్యాసకర్తలు
ఈ వ్యాసాలను పలువురు చరిత్రకారులు వ్రాశారు. వారి జాబితా ఇది:
* మారేమండ రామారావు
* ముదిగొండ వీరేశలింగశాస్త్రి
* బుర్రా శేషగిరిరావు
* ఒద్దిరాజు రాజేశ్వరరావు
* సింగిలి వెంకటేశ్వరరావు
* రుద్రరాజు నరసింహరాజు
* నిడదవోలు వెంకటరావు
* చాగంటి భాస్కరలింగం
* అంబడి సుబ్బరాయచెట్టి
* గొర్తి వెంకటరావు
* దూపాటి శేషాచార్యులు
* సాగి వెంకటనరసింహము

## మూలాలు

వర్గం:1935 ప్రచురణలు
వర్గం:తెలుగు పుస్తకాలు
వర్గం:కాకతీయ సామ్రాజ్యం
నాస్తికులు-ఆస్తికులు

**నాస్తికులు-ఆస్తికులు** ఆచార్య ప్రబోధానంద యోగీశ్వరులు రచించిన పుస్తకం.

 ఆస్తి అయిన జ్ఞానధనమును బట్టి జ్ఞానమున్న వానిని నాస్తికుడు అనీ, జ్ఞానధనము లేనివానిని ఆస్తికుడు అనీ పూర్వము సంబోధించెడువారను క్రొత్త విషయమును తెలియజేస్తూ నిజమైన నాస్తిక ఆస్తికులను తెలియజేయాలంటే మన మెదడుకు పదును పెట్టాలి.

ఈ గ్రంథములో యోగీశ్వరులు సంధించిన " మీరు ఆస్తికులా-నాస్తికులా? ", " మీరు హేతువాదులా-అహేతువాదులా " అను ప్రశ్నలు వాటి వివరణ ఈ గ్రంథమును మరింత సునిశితముగా అర్థము చేసుకొనునట్లు చేయును. అంతేగాకుండా అందరూ ఉపయోగించు డాక్టర్ ఆఫ్ ఫిలాసఫీ అను పదము యొక్క అర్థమే పూర్తి అసమంజసమని చెప్పుట ఆలోచించదగ్గ విషయం. శరీరంలో పనిచేయు ఆత్మశక్తిని విద్యుశ్చక్తిగా పోలుస్తూ దేవుని ఉనికిని హేతువాదులు సైతం ఖండించలేని విధముగా వివరించిన విధానము ఈ గ్రంథమును తప్పక చదివించి నాస్తికులకు ఆస్తికులకు హేతువాదులకు సరియైన అర్థము తెలుసుకొనునట్లు చేయును.

వర్గం:తెలుగు పుస్తకాలు
బురుజుపల్లె(చక్రాయపేట)

**బురుజుపల్లె** కడప జిల్లా చక్రాయపేట మండలానికి చెందిన రెవెన్యూయేతర గ్రామం.ఈ గ్రామం కుప్పం గ్రామ పంచాయతీ పరిధిలోని గ్రామం.

## మూలాలు
కేశినేనివారిపాలెం

**కేసినేనివారిపాలెం** భారతదేశంలోని ఆంధ్ర ప్రదేశ్ రాష్ట్రం, ప్రకాశం జిల్లా, నాగులుప్పల పాడు మండలంలోని ఒక చిన్న గ్రామం/కుగ్రామం. ఇది చదలవాడ పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి ఉత్తరం వైపు 15 కిమీ దూరంలో ఉంది. నాగులుప్పల పాడు నుండి 5 కి.మీ., తెలంగాన రాష్ట్ర రాజధాని హైదరాబాద్ నుండి 303 కి.మీ దూరంలో ఉంది. 

కేశినేనివారిపాలెం పిన్ కోడ్ 523183 మరియు పోస్టల్ ప్రధాన కార్యాలయం N.G.పాడు.

మద్దిరాలపాడు (3 కి.మీ.), బసవన్నపాలెం (3 కి.మీ.), నందిపాడు (4 కి.మీ.), నాగులుప్పల పాడు (4 కి.మీ.), హెచ్.నిడమనూరు (5 కి.మీ.) కేశినేనివారిపాలెంకు సమీప గ్రామాలు. కేశినేనివారిపాలెం చుట్టూ పశ్చిమాన మద్దిపాడు మండలం, ఉత్తరాన కొరిసపాడు మండలం, దక్షిణాన ఒంగోలు మండలం, తూర్పున చినగంజాం మండలం ఉన్నాయి.

ఒంగోలు, చీరాల, కందుకూరు, బాపట్ల నగరాలు కేశినేనివారిపాలెంకు సమీపంలో ఉన్నాయి.

ఇది బెంగాల్ బేకు సమీపంలో ఉంది. వాతావరణంలో తేమ ఉండే అవకాశం ఉంది.

## దేవాలయాలు

* శ్రీ సీతారామస్వామివారి ఆలయం.

## మూలాలు

## వెలుపలి లింకులు

వర్గం:నాగులుప్పలపాడు మండలంలోని గ్రామాలు
నాచుగుంట

"నాచుగుంట" కృష్ణా జిల్లా నాగాయలంక మండలానికి చెందిన గ్రామం.

## గ్రామ భౌగోళికం

సముద్ర మట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, పొన్నూరు, పెడన

## సమీప  మండలాలు
అవనిగడ్డ, మోపిదేవి, రేపల్లె, కోడూరు

## గ్రామంలో విద్యా సౌకర్యాలు
ప్రగతి విద్యాలయం, గణపేశ్వరం  మారుతి విద్యానికేతన్, నాగాయలంక

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ పైకం నాగేశ్వరరావు, సర్పంచిగా ఎన్నికైనారు.

[1] ఈనాడు కృష్ణా/అవనిగడ్డ; 2014, జూన్-26; 7వ పేజీ.

## మూలాలు
శకుంతల అమ్మాళ్ కళాశాల

శకుంతల అమ్మాళ్ కళాశాల చెన్నైలోని కొత్త పేట అనే ప్రాంతంలో ఉంది. ఈ కళాశాల తిరువేఱ్కాడు గారిచే స్థాపించబడింది.

## కళాశాల సౌకర్యాలు
### కళాశాల గ్రంథాలయం
*వేల పుస్తకాలు కలవు
*వ్యాస పుస్తకాలు, పాఠ్య పుస్తకాలు, కాంపిటేటివ్ పుస్తకాలు కలవు
*డిజిటల్ గ్రంథాలయ సౌకర్యం కలదు

### బాలికల హాస్టల్
బాలికల హాస్టల్ కలదు

### క్రీడా స్థలం
చాలా విశాలమైన గ్రౌండ్ ఉంది.
అందులో క్రికెట్, టెన్నిశ్ ఆటలు ఆడుతారు.

2013లో జరిగిన NAAC పరిశీలనలో A గ్రేడ్ పొందింది.

## సౌకర్యాలు
### క్యాంటీన్
ఈ కాలేజ్ లో క్యాంటీన్ వుంది
అందులో ఒకేసారి వందమంది కలిసి అల్పాహారం తినగలరు.

### కళాశాల గ్రంథాలయం
వేల పుస్తకాలు కలవు
వ్యాస పుస్తకాలు, పాఠ్య పుస్తకాలు, కాంపిటేటివ్ పుస్తకాలు కలవు
డిజిటల్ గ్రంథాలయ సౌఖర్యం కలదు

## మూలాలు

వర్గం:తమిళనాడు విద్యాసంస్థలు
న్యూక్లియర్ మాగ్నటిక్ రెసోనాన్స్ స్పెక్ట్రోస్కోపీ

thumbnail|హైపవర్ ఎన్ ఎం ఆర్ యంత్రము
**న్యూక్లియర్ మాగ్నటిక్ రెసోనాన్స్ స్పెక్ట్రోస్కోపీ** (ఆంగ్లం: Nuclear magnetic resonance spectroscopy) ని సాధారణంగా **NMR స్పెక్ట్రోస్కోపీ** అని పిలుస్తారు.

## చరిత్ర
హార్వర్డ్ విశ్వవిద్యాలయంలో పుర్సెల్ సమూహం, స్టాన్ఫోర్డ్ విశ్వవిద్యాలయంలో బ్లాక్ సమూహం స్వతంత్రంగా చివరి 1940, 1950 లో NMR అభివృద్ధి.డాక్టర్ ఎడ్వర్డ్ మిల్స్ పర్సెల్, డాక్టర్ ఫెలిక్స్ బ్లాచ్ వారి ఆవిష్కరణలు భౌతికశాస్త్రంలో 1952 నోబెల్ పురస్కారం పంచుకున్నారు.

## ప్రాథమిక NMR పద్ధతులు
NMR క్రియాశీల కేంద్రకం (అలాంటి 1H లేదా 13C ) వంటివి ఒక అయస్కాంత క్షేత్రంలో ఉంచినప్పుడు అవి విద్యుదయస్కాంత వికిరణాన్ని ఒక నిర్ధిష్ట ఫ్రీక్వెన్సీ వద్ద స్వీకరిస్తాయి ఇది వాటి ఐసోటోప్ల పై ఆధారపఢి వుంటుంది రెసోనేంట్ ఫ్రీక్వెన్సి, శోషణ యొక్క శక్తి, సిగ్నల్ తీవ్రత అయస్కాంత క్షేత్రం బలము నకు అనుపాతంలో ఉంటాయి ఉదాహరణకు, ఒక 21 టెస్లా అయస్కాంత క్షేత్రం లో, ప్రోటాన్లు 900 MHz వద్ద రెసొనెన్స్ చుపును వివిధ కేంద్రకాలు 
### ఘన స్థితి న్యూక్లియర్ మాగ్నటిక్ రెసోనాన్స్

ద్రవ రూపములో ఉన్న అణువు భౌతిక పరిస్థితుల పరిష్కారం ఘన స్థితి న్యూక్లియర్ మాగ్నటిక్ రెసోనాన్స్ ద్వారా సాధ్యం కాదు.ఘన దశ మీడియాలో ఉన్నస్ఫటికాలు, మాక్రోక్రిస్టలైన్ పొడులు, జెల్లు, విషమ దిశాత్మక పరిష్కారాలు ఘన స్థితి న్యూక్లియర్ మాగ్నటిక్ రెసోనాన్స్ ద్వారా సాధీంచగలము.

### న్యూక్లిక్  ఆమ్లాలు
"న్యూక్లియిక్ ఆమ్ల NMR" ఇటువంటి DNA లేదా RNA polynucleic ఆమ్లాలు నిర్మాణం, డైనమిక్స్, గురించి సమాచారాన్ని పొందడానికి NMR స్పెక్ట్రోస్కోపీ ఉపయోగిస్తారు. 2003 నాటికి, తెలిసిన అన్ని RNA నిర్మాణాలు దాదాపు సగం NMR స్పెక్ట్రోస్కోపీ ద్వారా నిర్దేశింపబడినవి.

## మూలాలు


వర్గం:భౌతిక శాస్త్రం
తాజ్ మహల్ (నవల)

**తాజ్ మహల్ (నవల)** 1934 సంవత్సరంలో నండూరి వేంకట సుబ్బారావు రచించిన నవల.

తాజ్‌ మహల్ నిర్మాణం వెనుక ప్రేమ కథ ఉందని ప్రతీతి. మొఘల్ చక్రవర్తి షాజహాన్ తన భార్య ముంతాజ్ మరణంతో బాధపొంది ప్రపంచ వింతల్లో ఒకటైన తాజ్‌మహల్ నిర్మించినట్టు ప్రఖ్యాతి పొందిన గాథను రచయిత నవల వ్రాశారు.

## పుస్తక విశేషాలు
ఈ పుస్తకం శైలి మృదుమధురమైనది. వర్ణనాంశాలు అతి సుందరముగా వ్రాయబడినవి. కథ, చరిత్రాత్మకమై మొఘలాయి సామ్రాజ్య వైభవమును హైందవ స్త్రీల పట్టుదలయు, దేశాభిమానమును ఈ పుస్తకంలో చూడవచ్చు.  ఈ పుస్తకంలో జులేఖా సాహసకార్యములు బెహరీచరాను మాయోపాయములు, జహంగీరు రాజకీయపరతంత్రత, నూర్జహాను బుద్ధికుశలత, ఖురుంరాకుమారుని మనోనిర్మలత, లూలియా పపిత్రప్రేమ సులభ శైలిలో అందరికీ అర్థమగు రీతిన రాయబడినది. ఫతేఫూరు సిక్రీ యందు ప్రదర్శించబడిన అద్బుత చర్యలు కూడా ఇందులో ఉన్నవి. 

ఈ గ్రంథకర్త గ్రామ్యమునుపయోగించక అందరికీ అర్థమయ్యే రీతిలో వ్రాసిరి.  ఈ పుస్తకం రెండు భాగాలుగా ప్రచురించబడినది. 

## మూలాలు

## బయటి లింకులు
* భారత డిజిటల్ లైబ్రరీలో గ్రంథ ప్రతి

వర్గం:తెలుగు నవలలు
వర్గం:1934 పుస్తకాలు
వర్గం:తెలుగు పుస్తకాలు
గజేంద్ర పాల్ సింగ్ రాఘవ్

గజేంద్ర పాల్ సింగ్ రాఘవ భారతీయ జీవ విజ్ఞాన శాస్త్రవేత్త,  అతను ఇంద్రప్రస్థ ఇనిస్టిట్యూట్ ఆఫ్ టెక్నాలజీ లో కంప్యుటేషనల్ బయాలజీ విభాగానికి అధిపతిగా ఉన్నాడు.

## వ్యక్తిగత జీవితం
రాఘవ ఉత్తరప్రదేశ్ లోని బులంద్ షాహ్రి జిల్లాకు చెందిన లగ్లా కరణ్ గ్రామంలో 1963లో జన్మించాడు. అతను ప్రాథమిక విద్యను బులంద్ షాహిర్ లోని తన స్వస్థలంలో పూర్తి చేసాడు. తరువాత ఉత్తర ప్రదేశ్ లోని మీరట్ నుండి పోస్టు గ్రాడ్యుయేషన్ ను 1984లో చేసాడు. అతను న్యూఢిల్లీ లోని ఇండియన్ ఇనిస్టిట్యూట్ ఆఫ్ టెక్నాలజీ నుండి ఎం.టెక్ పూర్తి చేసిన తరువాత ఇనిస్టిట్యూట్ ఆఫ్ మైక్రోబయల్ టెక్నాలజీలో కంప్యూటర్ శాస్త్రవేత్తగా ఉద్యోగ భాద్యతలు స్వీకరించాడు. అక్కడ అనేక ప్రాజెక్టులలో పనిచేస్తూ 1984లో బయో ఇన్ఫర్మాటిక్స్ సెంటర్ కు విభాగాధిపతి అయ్యాదు. 1996 లో అతను చండీగర్ లోని పంజాబ్ విశ్వవిద్యాలయం, ఇనిస్టిట్యూట్ ఆఫ్ మైక్రోబయల్ టెక్నాలజీ నుండి బయో ఇన్ఫార్మాటిక్స్ లో డాక్టరేట్ పొందాడు.

### వెబ్ సేవలు, సాఫ్ట్ వేర్
* రాఘవ ఒక అనుయాయి సార్వజనీనం సాఫ్ట్ వేర్ లేదా ఓపెన్ సోర్స్ సాఫ్ట్ వేర్, సమూహం ఉపయోగాలు, విద్యా ఉపయోగం కోసం ఉచిత సాఫ్ట్ వేర్ ని  అభివృద్ధి చేసారు.
* ఇటీవల తన సమూహం **ఓపెన్ సోర్స్ డ్రగ్ డిస్కవరీ** క్రింద ఒక వెబ్ పోర్టల్  కంప్యూటేషనల్ రిసోర్స్ స్ ఫర్ డ్రగ్ డిస్కవరీ (CRDD) ని ప్రతిపాదించాయి.

## మూలాలు

## బాహ్య లంకెలు
* 
* Google Scholar Profile
* Scopus
* ResearchGate Profile

వర్గం:1963 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ శాస్త్రవేత్తలు
వర్గం:శాంతిస్వరూప్ భట్నాగర్ అవార్డు గ్రహీతలు
నా జీవిత యాత్ర

ఆంధ్రకేసరి, ఆంధ్రరాష్ట్రానికి తొలి ముఖ్యమంత్రి టంగుటూరి ప్రకాశం పంతులు ఆత్మకథ **నా జీవిత యాత్ర**. తెలుగునాట స్వాతంత్రోద్యమ నిర్మాణానికి, కాంగ్రెస్ పార్టీ మనుగడకు తన యావదాస్తినీ త్యాగం చేసిన మహావ్యక్తిగా దేశ చరిత్రలో ఆయన స్థానం పొందారు. ఆయన ఆత్మకథ ద్వారా ప్రకాశం వ్యక్తిత్వం, ఆనాటి సాంఘిక స్థితిగతులు, తెలుగులో జాతీయోద్యమం, కాంగ్రెస్ పార్టీలో ఆనాడు సాగిన అంతర్గత వ్యవహారాలు వంటి ఎన్నో విశేషాలు తెలుసుకోవచ్చు.

## రచన నేపథ్యం
టంగుటూరి ప్రకాశం పంతులు తన ఆత్మకథను వ్రాసి 1949లో ప్రచురించారు. ఈ ఆత్మకథలోని మూడువంతుల భాగాన్ని ప్రకాశం రాయగా, ఆయన పనులవత్తిడి, ఆపైన అనారోగ్యంతో మరణం పొందడంతో మిగిలిన భాగాన్ని ప్రకాశం అనుంగు శిష్యుడు తెన్నేటి విశ్వనాథం వ్రాసి పూర్తిచేశారు.

తర్వాత 1972 సంవత్సరంలో ఎమెస్కో బుక్స్ వారు నాలుగు భాగాల్ని ఒకటిగా చేసి ముద్రించారు.

## పుస్తక విశేషాలు
పేద కుటుంబంలో జన్మించి అత్యంత కష్టభాజనమైన జీవితాన్ని బారిస్టరు చదువు వరకూ నడిపించిన ప్రకాశం 20వ దశకం తొలినాళ్లలో మద్రాసులో విపరీతంగా డబ్బు, పేరు సంపాదించిన న్యాయవాదిగా పేరుతెచ్చుకున్నారు. తన వృత్తి శిఖరాయమానంగా ఉండగా ఆ రోజుల్లోనే లక్షాధికారియైనా గాంధీపిలుపునందుకుని దేశం కోసం వృత్తిని, ఆపైన స్వరాజ్య పత్రికను నిర్వహించడంలో సమస్త సంపదనూ త్యాగం చేసిన వ్యక్తి ఆయన. ఆంధ్రదేశంలో స్వాతంత్రోద్యమ చరిత్ర ఆయన పేరు లేకుండా సాగదు.

## ప్రాచుర్యం, ప్రాధాన్యత
నిజానికి కొందరు నాయకులు ప్రకాశం జీవితానికి, ఆంధ్రదేశంలో జాతీయోద్యమానికి భిన్నత్వం లేదన్నారంటే ఆయన స్థాయి తెలుస్తుంది. అటువంటి నాయకుని జీవితచరిత్ర ప్రామాణిక చరిత్రలకు ముడిసరుకు కాగలదు. జాతీయ నాయకుల గురించీ, పరిణామాల గురించి లోపలి వ్యక్తిగా ఈ పుస్తకంలో ప్రకాశం కొత్తకోణాలను ఆవిష్కరిస్తారు.
## మూలాలు

వర్గం:1949 పుస్తకాలు
వర్గం:తెలుగు పుస్తకాలు
వర్గం:ఆత్మకథలు
వర్గం:1972 పుస్తకాలు
వర్గం:జీవిత చరిత్రలు
ఆటోనగర్ సూర్య

**ఆటోనగర్ సూర్య ** 2014 జూన్ 27న విడుదలైన తెలుగు చిత్రము.
## కథ
చిన్నతనంలోనే ఓ రైలు ప్రయాణంలో తల్లి, తండ్రులను కోల్పోయిన సూర్య విజయవాడలో తన మేనమామ (సాయి కుమార్) వద్దకు చేరుకుంటారు. అయితే తన మేనమామ కూడా ఆదరించకపోవడంతో ఓ అనాథగా మారిన సూర్యను ఆటోనగర్ లో ఓ మెకానిక్ పెంచి పెద్ద చేస్తాడు. కథ ఇలా కొనసాగుతుండగా.. తన తల్లితండ్రుల మరణానికి కారణం మేయర్ అని తెలుసుకుంటాడు. ఆటోనగర్ లోని అన్యాయాలను, అక్రమాలను ఎదురించే క్రమంలో 16 ఏళ్లకే సూర్య జైలు కెళుతాడు. జైలు నుంచి విడుదలైన సూర్య జీవితంలో ఎలాంటి సంఘటనలు చోటు చేసుకున్నాయి? ఆటోనగర్ అన్యాయాలను, అక్రమాలను ఏవిధంగా ఎదుర్కొన్నాడు. ఆటో నగర్ లో ఎలాంటి మాఫియా కార్యక్రమాలు జరుగుతున్నాయి? తన మేనమామ ఆదరణకు సూర్య నోచుకోకపోవడానికి కారణమేంటి? తన తల్లి తండ్రుల మరణానికి మేయర్ ఎలా కారణమయ్యాడు అనే ప్రశ్నలకు సమాధానమే మిగతా కథ.
 
## నటవర్గం
*అక్కినేని నాగచైతన్య
*సమంత
*సాయికుమార్
*జయప్రకాశ్ రెడ్డి
*తనికెళ్ల భరణి
*జీవా
*బ్రహ్మానందం
*వేణుమాధవ్
*అజయ్ (నటుడు)
*రఘుబాబు
*ఆహుతి ప్రసాద్

## పాటల జాబితా.
టైమ్ ఎంత రా , రచన: అనంత శ్రీరామ్, గానం. విజయ్ ప్రకాష్ కోరస్  

మంచెలి , రచన: అనంత శ్రీరామ్, గానం.అనూప్ రూబెన్స్   

ఆటోనగర్ బ్రహ్మీ , రచన: అనంత శ్రీరామ్, గానం.బ్రహ్మంనందం , వేణు మాధవ్ , అనుప్ రూబెన్స్ , సాయి చరన్, అమృత వర్షిణి, ప్రణతి     

సుర సుర , రచన: అనంత శ్రీరామ్, గానం.అనూప్ రూబెన్స్, కె ఎస్ చిత్ర , సంతోష్ , రాంకీ      

హైదరాబాద్ బిరియాని , రచన: అనంత శ్రీరామ్, గానం.రిత్పతక్ కోరస్       

ఆయుధం , రచన: అనంత శ్రీరామ్, గానం.దేవ కట్టా, సిద్దార్ధ, రఘు        

థీమ్ సాంగ్ , రచన: అనంత్ శ్రీరామ్, గానం.అనూప్ రూబెన్స్.       

## సాంకేతికవర్గం
*సంగీతం: అనూప్ రూబెన్స్
*కెమెరా: శ్రీకాంత్ నారోజ్
*నిర్మాత: కె. అచ్చిరెడ్డి
*మాటలు, దర్శకత్వం: దేవ కట్టా

## బయటి లంకెలు
* 

## మూలాలు
 

వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:అక్కినేని నాగచైతన్య నటించిన సినిమాలు
వర్గం:సమంత నటించిన సినిమాలు
చినతురకపాలెం

**చినతురకపాలెం** పల్నాడు జిల్లా, నరసరావుపేట మండలానికి చెందిన రెవెన్యూయేతర  గ్రామం.

## గ్రామంలోని విశేషాలు
ఈ గ్రామానికి చెందిన శ్రీఖాజావలి, షోక్రాబీ దంపతులు నిరుపేద కుటుంబానికి చెందినవారు. వీరి కుమారుడు నబీదరియావలీ, చిన్నప్పటినుండి కష్టపడి చదువుతూ, ఇప్పుడు, తాజాగా విడుదలైన, డిల్లీలోని అఖిలభారత వైద్య విఙాన మండలి వారు విడుదలచేసిన ఎం.బి.బి.ఎస్. ప్రవేశ పరీక్షా ఫలితాలలో జాతీయస్థాయిలో 25వ ర్యాంకు కైవసం చేసుకున్నాడు. ఇతడు ఢిల్లీలోని లో ఎం.బి.బి.ఎస్. చదవడానికి అర్హత సంపాదించినాడు. ఇతడు పాండిచ్చేరిలోని జిప్మర్ విద్యాసంస్థ "జిప్మర్" నిర్వహించిన ఎం.బి.బి.ఎస్. ప్రవేశ పరీక్షలో గూడా 19వ ర్యాంకు సంపాదించినాడు.
## మూలాలు

వర్గం:నరసరావుపేట మండలం లోని రెవిన్యూయేతర గ్రామాలు
2007 ఉత్తర ఇరాక్ ఆక్రమణ

2014 జూన్‌లో, ఇస్లామిక్ స్టేట్ ఇన్ ఇరాక్ అండ్ సిరియా(ఐ.ఎస్.ఐ.ఎస్.) లేదా ఇస్లామిక్ స్టేట్ ఇన్ ఇరాక్ అండ్ ది లెవంట్(ఐ.ఎస్.ఐ.ఎల్) అనే సంస్థ మరికొన్ని బలగాలతో కలిసి ఇరాకీ ప్రభుత్వానికి వ్యతిరేకంగా ఉత్తర ఇరాక్ ప్రాంతంలో పోరాటం ప్రారంభించాయి. ఈ పోరాటానికి నేపథ్యంగా డిసెంబర్ 2013లో ఇరాక్ దేశంలో జరిగిన కల్లోలాలు, వివాదాలు ఉన్నాయి. సమర్రా ప్రాంతంలో జూన్ 5న జరిగిన దాడితో ప్రారంభించి, జూన్ 9న మోసుల్ దిగ్బంధం, జూన్ 11న తిక్రిత్ దిగ్బంధంతో కొనసాగిస్తూ ఐ.ఎస్.ఐ.ఎస్., అనుబంధ బలగాలు కలిసి పలు నగరాలను ఇతర ప్రాంతాలను స్వాధీనపరుచుకున్నాయి. ఇరాకీ ప్రభుత్వ సైన్యాలు జూన్ 13న దక్షిణ దిశగా కదలడంతో కుర్దిష్ బలగాలు వివాదాస్పదమైన ఉత్తర ఇరాక్ ప్రాంతంలోని కిర్కుక్‌లోని చమురు క్షేత్రాలపై ఆధిక్యత సంపాదించాయి. జూన్ నెలాఖరుకు ఇరాక్ ప్రభుత్వం జోర్డాన్, సిరియాలతో పాటుగా పశ్చిమ సరిహద్దుపై తన నియంత్రణను పూర్తిగా కోల్పోయింది.
మోసుల్ దాడి, ఆపైన రాత్రికి రాత్రి దిగ్బంధం వంటి పరిణామాలతో జూన్ 10న ఇరాక్ ప్రధాని నౌరి అల్-మలికి ఆ దేశంలో జాతీయ అత్యయిక స్థితికి పిలుపునిచ్చారు. ఐతే రక్షణ స్థితిగతులను పక్కనపెట్టి ఇరాక్ పార్లమెంట్ మలికిని అత్యయిక స్థితి అమలుచేసేందుకు అంగీకరించలేదు. పలువురు సున్ని, కుర్దిష్ తెగలకు చెందిన చట్టసభ్యులు ప్రధాని అత్యయిక స్థితి ద్వారా తన అధికార పరిధిని విస్తరించడాన్ని వ్యతిరేకిస్తూ పార్లమెంటు సెషన్లను బహిష్కరించారు.
## నేపథ్యం
alt=2007లో బాగ్దాద్ బాంబుదాడి|thumb|2007లో బాగ్దాద్ లో జరిగిన బాంబు దాడి
పశ్చిమ ఇరాక్‌లో 2013 డిసెంబరు నుంచి సాయుధులైన తెగలు, ఇరాకీ భద్రతా దళాలు, ఇస్లామిక్ స్టేట్ ఇన్ ఇరాక్ అండ్ లెవెంట్ సంస్థ(ఐఎస్‌ఐఎస్)ల మధ్య ఘర్షణలు చోటు చేసుకుంటూనే ఉన్నాయి. 2014 జనవరి తొలినాళ్ళలో ఐఎస్‌ఐఎస్ ఉగ్రవాద సంస్థ ఫల్లుజా, రమదీలను విజయవంతంగా నియంత్రణలోకి తీసుకోగలిగింది. అప్పటికే తన నియంత్రణలో ఉన్న అన్బర్ ప్రావిన్స్‌లో మరింతగా బలపడింది. అనంతరకాలంలో ఇరాకీ సైన్యం ఐఎస్‌ఐఎస్ నియంత్రణలోని అన్బర్ ప్రాంతాన్ని తిరిగి ప్రభుత్వ నియంత్రణలోకి తీసుకువచ్చేందుకు ఎదురుదాడి ప్రారంభించింది. ఈ ఎదురుదాడికి ముందు ఇరాక్ ప్రధాని నౌరి అల్-మలికి ఈ యుద్ధాన్ని ప్రాచీన కాలంలో హుస్సేన్ అనుచరులకు, యాజిద్ అనుయాయులకు మధ్య జరిగిన యుద్ధానికి కొనసాగింపుగా అభివర్ణించడం వివాదాస్పదమైంది. ఆ వ్యాఖ్యల మూలాలు 7వ శతాబ్దినాటిదిగా చెప్పబడే షియైట్ యుద్ధం వరకూ వెళ్తున్నాయి. ఈ వ్యాఖ్యల్లో సున్నీ వర్గీయులను ఇరాకీ ప్రభుత్వాన్ని విడదీసినట్టు అయింది. 

ఇదే తరహా ఆక్రమణలు సరిహద్దు దేశమైన సిరియాలో కూడా కొనసాగాయి. ఐఎస్‌ఐఎస్‌కు సిరియాలో ఆయుధాలు లభించడంతో మరింత బలపడింది. జూన్ ప్రారంభంలో ఇరాక్ మధ్య, ఉత్తర ప్రాంతాలకు ఆక్రమణదారులు చొచ్చుకుపోవడం ప్రారంభించారు. అదే సమయంలో ఉగ్రవాదులు ఇంకా ఫల్లుజా, జర్మాలతో పాటుగా హదితా, జుర్ఫ్ అల్ శకర్, అనాహ్, అబు ఘరిబ్ వంటి ఇతర చిన్నచిన్న ప్రాంతాలపై పట్టు సాధించారు.

## ఆక్రమణ
### సమర్రాపై దాడి

### మోసుల్ ఆక్రమణ, కిర్‌కుక్‌పై దాడి

### దియాలా మీదుగా బాగ్దాద్ ముట్టడి

### ప్రభుత్వం ఎదురుదాడి

### తిరుగుబాటుదారుల మలిదాడులు

## కారణాలు

## ప్రతిస్పందనలు
### అంతర్గతంగా

#### షియాలు

#### సున్నీలు

#### కుర్దిష్‌లు

## ఇతర దేశాల ప్రతిస్పందనలు

### ఇతరులు

వర్గం:ఇరాక్
వర్గం:ఇరాక్ యుద్ధములు
ఆటోమేటెడ్ టెల్లర్ మెషీన్

thumb|స్టేట్ బ్యాంకు ఎటిఎమ్
**ఆటోమేటెడ్ టెల్లర్ మెషీన్** లేదా **ఎ.టి.ఎం** అనేది ఒక ఎలక్ట్రానిక్ టెలీకమ్యూనికేషన్స్ పరికరం, ఇది క్యాషియర్, గుమస్తా లేదా బ్యాంకు టెల్లర్ అవసరం లేకుండానే ఆర్థిక సంస్థ యొక్క వినియోగదారులు ఆర్థిక లావాదేవీలు చేసుకోనేందుకు అనుమతిస్తుంది. దీనిని ఇంకా ఆటోమేటెడ్ టెల్లర్ మెషీన్ లేదా లేదా ఆటోమాటిక్ టెల్లర్ మెషీన్ (ATM, అమెరికన్ ఆస్ట్రేలియన్, సింగపూర్,, హిబెర్నో ఇంగ్లీష్) ఆటోమేటెడ్ బ్యాంకింగ్ మెషీన్ (ABM, కెనడియన్ ఇంగ్లీష్), క్యాష్ మెషిన్, క్యాష్ పాయింట్, క్యాష్ లైన్ లేదా వాడుకభాషలో హోల్ ఇన్ ద వాల్ (బ్రిటిష్, దక్షిణ ఆఫ్రికా, శ్రీలంక ఇంగ్లీష్) అని అంటారు. అత్యధిక ఆధునిక ఎ.టి.ఎంలు వినియోగదారులను ఎ.టి.ఎం కార్డుల ద్వారా గుర్తిస్తాయి. ఎ.టి.ఎం, ఎ.టి.ఎం కార్డును గుర్తించేందుకు ఎ.టి.ఎం5లో ఎ.టి.ఎం కార్డును ప్రవేశ పెట్టవలసి ఉంటుంది. ఈ కార్డు అయస్కాంత పట్టీతో ఉన్న ప్లాస్టిక్ కార్డ్ లేదా యునిక్యూ కార్డ్ నెంబర్ ను కలిగి చిప్ తో ఉన్న ప్లాస్టిక్ స్మార్ట్ కార్డు. ఈ కార్డుపై గడువు తేది లేదా CVVC (CVV) వంటి కొంత భద్రతా సమాచారం ఉంటుంది. వినియోగదారుడు ఎ.టి.ఎం కార్డ్ ను ఉపయోగించునపుడు అది తనదే అని ధ్రువీకరించేందుకు తన వ్యక్తిగత గుర్తింపు సంఖ్యను (PIN) ఎంటర్ చేస్తాడు.
ఏటీఎం అనేది ప్రతి ఒక్కరికీ ప్రయోజనంగా వుంటుంది.ఏటీఎం GPS అనేది కలిగి వుంటుంది.ఏటీఎం కలిగివున్న నంబర్స్ లో కూడా కంటికి కనబడని కెమెరా వుంటుంది.
ఉపసంహరించుకోగల గరిష్ట డబ్బు బ్యాంకు నుండి బ్యాంకుకు మారుతుంది. ఏటీఎం ద్వారా డబ్బు డిపాజిట్, ట్రాన్స్ఫర్ చెయ్యొచ్చు.

## మూలాలు
అళియ రామరాయలు(పుస్తకం)

విజయనగర సామ్రాజ్యం పతనం అంచుల్లో ఉన్న సమయంలో విజయనగర చక్రవర్తి అయిన అళియ రామరాయలు గురించి రాసిన చరిత్ర గ్రంథమిది. ప్రముఖ చారిత్రికులు, పత్రికా సంపాదకులు చిలుకూరి వీరభద్రరావు ఈ గ్రంథాన్ని రచించారు. ఎన్నో చరిత్ర గ్రంథాలు రచించిన చిలుకూరి వీరభద్రరావు విజయనగర సామ్రాజ్య ఆఖరి పాలనావంశానికి ఆద్యుడైన అళియ రామరాయల జీవిత చరిత్రను సప్రమాణికంగా వివరించారు.
## రచన నేపథ్యం

దీనిని 1931 సంవత్సరంలో నాళం అప్పలనరశింహము, రాజమహేంద్రవరము నందు ముద్రించెను.
తరువాత ఈ గ్రంథం 1945లో ప్రచురితమైంది. ఫెరిస్తా అనే విదేశీ యాత్రికుడు, చరిత్రకారుడు అళియ రామరాయలు పూర్వం గోల్కొండ నవాబైన కుతుబ్‌షా వద్ద పనిచేసెననీ, మరొక సుల్తాను ఆయన కోటపై పడి దాడిచేస్తే ప్రాణాలరచేతిలో పెట్టుకుని పారిపోగా గోల్కొండ కుతుబ్‌షా తరిమేసెననీ, అప్పుడు కృష్ణదేవరాయల వద్ద ఉద్యోగం సంపాదించాడనీ వ్రాశారు. అదికూడా ఎవరో అనామకుడైన చరిత్రకారుడు చెప్పగా విశ్వసిస్తూ వ్రాశారు. అళియ రామరాయల ప్రవర్తన, వ్యక్తిత్వం, తళ్ళికోట యుద్ధంలో వీరత్వంతో పోరాడి మరణించిన విధానం చూడగా అది సరికాదని నమ్మిన వీరభద్రరావు లోతైన పరిశోధన చేసి ఈ పుస్తకం రాశారు.

## విషయం
భారతీయ చక్రవర్తులలో సుప్రసిద్ధుడైన శ్రీకృష్ణదేవరాయల అల్లుడైన రామరాయలను ఆ కారణంగానే అళియ రామరాయలని(అళియ అంటే కన్నడభాషలో అల్లుడు) వ్యవహరిస్తారు. రాంరాయలు కృష్ణదేవరాయల ఆస్థానంలో సమర్థుడైన అధికారిగా, సైన్యనిర్వహణలో వీరునిగా, గొప్ప రాజనీతివేత్తగా పేరొందారు. మగసంతానం లేకుండా కృష్ణదేవరాయలు మరణించగా ఆయన తమ్ముడు అచ్యుతరాయలను, ఆపై బాలుడగు సదాశివరావును పరిపాలనలో ఉంచి తానే రాజ్యతంత్రాన్ని నడిపారు రామరాయలు. ఈ కారణంగా తిమ్మరాజనే మంత్రి రామరాయలను బంధించబోగా వేరే నాయకుల సహకారంతో తిమ్మరాజును ఓడించి తాను రాజ్యపాలన చేపట్టాడు. రామరాయలతో విజయనగర సామ్రాజ్య చరిత్రలో ఆరవీటి వంశపాలన ప్రారంభమయింది. ఆపైన వరుస విజయాలతో దక్కన్‌లోని సుల్తానులను అణగదొక్కడంతో వారందరూ ఏకమై తళ్ళికోట వద్ద జరిగిన యుద్ధంలో విజయనగర సేనలను ఓడించి, రామరాయలను చంపారు. అంతటితో విజయనగర సామ్రాజ్య ప్రభ తగ్గిపోయింది. అళియ రామరాయల చరిత్రను రాయడంలో వీరభద్రరావు కొత్త అంశాలను తెరపైకి తెచ్చారు.

## విషయసూచిక
1931 లో ముద్రించబడిన పుస్తకంలోని విషయాలను ఏడు ప్రకరణములుగా విభజించారు:
# **ప్రథమ ప్రకరణము**: రామరాయల పూర్వులు, వీరహోమ్మాళి రాయడు, తాతపిన్నమరాజు, కొటిగంటి రాఘవరాజు, సోమదేవరాజు, రాఘవరాజు, పిన్నభూపాలుడు, ఆరవీటి బుక్కరాజు, రామరాజు, అవుకుతిమ్మరాజు, ఆదవేనికొండ్రాజు, శ్రీరంగరాజు.
# **రెండవ ప్రకరణము**: కృష్ణరాయలు, రామరాయలు, అచ్యుతరాయలు, రామరాయలు, చిన్నవేంకటాద్రి పట్టాభిషేకము, సలకముతిమ్మరాజు, రామరాయలు, సలకము తిమ్మరాజు ద్రోహకృత్యములు, అళియరామరాయల దండయాత్ర, సలకము తిమ్మయ యుద్ధము, సలకము తిమ్మయ మరణము.
# **మూడవ ప్రకరణము**: సదాశివరాయల పట్టాభిషేకము, వేంకటాద్రి నవాబరీదుల యుద్ధము, కళ్యాణి కలుబరగి దుర్గముల ముట్టడి, జమ్షాదు కుతుబ్షా మరణము, ఇబ్రహీము పట్టాభిషిక్తుడగుట, కలుబరిగె యుద్ధము, మఱియొక యుద్ధము, అబ్దుల్లాతో యుద్ధము, విజయనగర గోల్కొండ యుద్ధము.
# **నాలుగవ ప్రకరణము**: రాయల గూర్చిన యపనిందలు.
# **ఐదవ ప్రకరణము**: విఠలుని దక్షిణదేశ దండయాత్ర, సెంటుథోముపై దండయాత్ర.
# **ఆరవ ప్రకరణము:** రక్షస తంగిడి యుద్ధము.
# **ఏడవ ప్రకరణము**: రామరాయల ధర్మపరిపాలనము, దేవాలయ పోషకత్వము, విద్వాంసుల పోషకత్వము, సరిహద్దు తగవుల పరిష్కారము.

## బయటి లింకులు
* డిజిటల్ లైబ్రరీ ఆఫ్ ఇండియాలో పుస్తకం ప్రతి

## మూలాలు

వర్గం:తెలుగు పుస్తకాలు
వర్గం:1945 పుస్తకాలు
వర్గం:1931 పుస్తకాలు
1857 పూర్వరంగములు

**1857 పూర్వరంగములు** గ్రంథం భారత తొలి స్వాతంత్ర్య సమరంగా పేరొందిన 1857 తిరుగుబాటు వెనుకనున్న కారణాల గురించి వివరించే చరిత్ర గ్రంథం. ఈ గ్రంథాన్ని ప్రముఖ చారిత్రికులు దిగవల్లి వేంకటశివరావు రచించారు. సిపాయిల పితూరిగా పాశ్చాత్య చరిత్రకారులు తక్కువచేసి చూపిన ఈ యుద్ధం భారత స్వాతంత్ర్య చరిత్రలో కీలకమైనదని వివరిస్తూ ఆయన ఈ గ్రంథరచన చేశారు.
## రచన నేపథ్యం
1857 పూర్వరంగములు గ్రంథాన్ని శివరావు 1957లో రచించి ప్రచురించారు. బ్రిటీష్ చరిత్రకారులు, వారి అనుయాయులు భారతదేశాన్ని వలసపాలన నుంచి విముక్తి చేసే మహాప్రయత్నమైన 1857 యుద్ధాన్ని జాతీయ స్వాతంత్ర్య పోరాటమనేందుకు వీలులేదంటూ అసత్య ప్రచారం చేస్తున్నారనీ, దాన్ని తొలగించి చారిత్రిక సత్యాలు పునస్థాపించేందుకు ప్రయత్నిస్తున్నట్టు రచయిత ముందుమాటలో పేర్కొన్నారు.

## వివరాలు
1857–58 మధ్యకాలంలో ఉత్తర, మధ్య భారతదేశంలో బ్రిటిష్ వారికి వ్యతిరేకంగా జరిగిన తిరుగుబాట్లని మొదటి భారత స్వాతంత్ర్య్య యుద్ధం అనీ, 1857 సిపాయిల తిరుగుబాటు అనీ పరిగణిస్తారు. భారత చరిత్రకారులు ఈ తిరుగుబాట్లని ప్రథమ స్వతంత్ర సంగ్రామంగా భావిస్తారు. దశాబ్దాలుగా భారతీయ సిపాయిలకీ బ్రిటీష్ అధికారులకీ మధ్యగల జాతీయ, సాంస్కృతిక వైరుధ్యాలు తిరుగుబాట్లకి దారితీసాయి. బ్రిటిష్ వారికి భారత పాలకులైన మొగలాయి, పేష్వాల పట్లగల నిర్లక్ష్య వైఖరి మరియూ ఔధ్ విలీనం లాంటి రాజకీయ కారణాలు భారతీయులలో బ్రిటిష్ పాలన పట్ల వ్యతిరేకత కలిగించాయి. 1857 సిపాయిల తిరుగుబాటు/ప్రథమ స్వాతంత్ర్య సంగ్రామం వెనుక గల చారిత్రిక శక్తులు, ఆ యుద్ధం పరిణమించేందుకు కారణమైన పరిస్థితుల గురించి వ్రాసిన చరిత్ర గ్రంథం. ప్రముఖ చారిత్రికులు దిగవల్లి వేంకట శివరావు పలు ప్రామాణిక ఆధారాల నుంచి ఈ గ్రంథాన్ని రచించారు.

## బయటి లింకులు
డిజిటల్ లైబ్రరీ ఆఫ్ ఇండియాలో గ్రంథ ప్రతి

వర్గం:పుస్తక పరిచయాలు
వర్గం:భారత స్వాతంత్ర్యోద్యమం
నల్లమోతువారిపాలెం

**నల్లమోతువారిపాలెం** బాపట్ల జిల్లా, కర్లపాలెం మండలం లోని రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
శ్రీ విద్యాచైతన్య పీఠం:- ఈ ఆలయంలో 2015, ఫిబ్రవరి-22వ తేదీ, ఆదివారంనాడు, శ్రీ లలితా త్రిపుర సుందరీదేవి అమ్మవారికి పసుపు, కుంకుమలతో ప్రత్యేకపూజలు నిర్వహించారు. ఈ సందర్భంగా భక్తులు పెద్దసంఖ్యలో తరలివచ్చి, అమ్మవారిని ప్రత్యేకంగా అలంకరించి, మొక్కుబడులు చెల్లించుకున్నారు. ఆలయప్రాంగణంలో పొంగళ్ళు పొంగించి, అమ్మవారికి నైవేద్యాలు సమర్పించారు. అనంతరం భక్తులకు తీర్ధప్రసాదాలు వితరణ చేసారు.

వర్గం:కర్లపాలెం మండలం లోని రెవెన్యూయేతర గ్రామాలు
అమరసింహుడు (పుస్తకం)

రాజస్థాన్‌లోని మేవాడ్ రాజ్యానికి చెందిన రాజపుత్ర రాజు, శౌర్యవంతుడు ఐన అమరసింహుడు జీవితాన్ని ఈ గ్రంథంలో చిత్రీకరించారు. అమర్‌సింహ్ సుప్రసిద్ధ రాజపుత్ర రాజైన రాణా ప్రతాప్ సింగ్ కుమారుడు. ఈ గ్రంథాన్ని బేతపూడి వెంకట శివరావు రచించారు.
## రచన నేపథ్యం
అమరసింహుడు అనే ఈ గ్రంథాన్ని ఓరియంట్ పబ్లిషింగ్ కంపెనీ 1952లో ప్రచురించింది. ఈ పుస్తకాన్ని ఆనాటి ఉన్నత పాఠశాల విద్యార్థుల ఉపయోగార్థం రచించానని రచయిత పేర్కొన్నారు. రచయిత బేతపూడి వెంకట శివరావు ఆ కాలంలో తెనాలి పట్టణంలోని తాలూకా ఉన్నత పాఠశాల ప్రధానోపాధ్యాయునిగా పనిచేసేవారు.

## ఇతివృత్తం
అమర్‌సింగ్ రాథోర్ రాజస్థాన్ ప్రాంతపు ప్రభువు, మార్వార్ మహారాజు, మొఘల్ సామ్రాజ్య దర్బారులో ఒకరు. ఆయన ప్రతిష్టాకరమైన సాహసం, ధైర్యం, యుద్ధ కుశలతల వల్ల సామ్రాజ్య ప్రభుత్వంలో అత్యున్నత స్థాయికి చేరారు. ఆ కారణంగానే సుబేదారుగా అయ్యారు. తనను జరిమానా అడిగి అవమానించిన మరో ప్రభువు సలాబత్ ఖాన్‌ను చక్రవర్తి సముఖంలోనే చంపిన పౌరుషశీలి. రాజస్థానీ పౌరుష ప్రతాపాలకు ప్రఖ్యాతి వహించిన మేవాడ్ రాజ్యానికి చెందిన రాజు రాణా అమరసింహ్ జీవితగాథను, ఆయన కాలంలోని స్థితిగతులను ఈ పుస్తకంలో వివరించారు. తన పూర్వీకుడైన రాణా ప్రతాప్‌సింగ్ వలెనే బలవత్తరమైన మొఘల్ సామ్రాజ్యాధినేత అక్బర్‌ను ఎదిరించి తన సార్వభౌమాధికారం నిలుపుకునేందుకు పోరాడిన రాజు వీరగాథ ఇది. స్వాతంత్ర్యం వచ్చిన తొలినాళ్ళలో నాటి ఉన్నత పాఠశాల విద్యలో భాగంగా బోధించేందుకు ఈ పుస్తకాన్ని రాసిన రచయిత స్వాతంత్ర్య సముపార్జన సాధించిన జాతికి పూర్వుల్లోని వీరులు, నిస్వార్థుల గాథలు చదివి ఆదర్శంగా స్వీకరించాలని పేర్కొన్నారు.

## బయటి లింకులు
* డిజిటల్ లైబ్రరీ ఆఫ్ ఇండియాలో అమరసింహుడు గ్రంథ ప్రతి

## మూలాలు

వర్గం:తెలుగు పుస్తకాలు
వర్గం:1952 పుస్తకాలు
వర్గం:చారిత్రిక నవలలు
పాతపాడు(ఒంగోలు)

**పాతపాడు** ఆంధ్ర ప్రదేశ్ రాష్ట్రం, ప్రకాశం జిల్లా ప్రకాశం జిల్లా ఒంగోలు  గ్రామీణ మండలానికి చెందిన రెవెన్యూయేతర గ్రామం.

ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి తూర్పు వైపు 18 కిమీ దూరంలో ఉంది. ఒంగోలు నుండి 17 కి.మీ., తెలంగాన రాష్ట్ర రాజధాని హైదరాబాద్ నుండి 323 కి.మీ దూరంలో ఉంది. 

పాతపాడు పిన్ కోడ్ 523182 మరియు పోస్టల్ ప్రధాన కార్యాలయం కరవడి.

గుండాయపాలెం (4 కి.మీ.), పదర్తి (5 కి.మీ.), చేజర్ల (5 కి.మీ.), దేవరంపాడు (6 కి.మీ.), బొద్దులూరివారిపాలెం (6 కి.మీ.) పాతపాడుకు సమీప గ్రామాలు. పాతపాడు చుట్టూ పశ్చిమాన ఒంగోలు మండలం, ఉత్తరాన నాగులుప్పల పాడు మండలం, ఉత్తరాన చినగంజాం మండలం, పశ్చిమాన టంగుటూరు మండలం ఉన్నాయి.

ఒంగోలు, చీరాల, కందుకూరు, బాపట్ల పాతపాడు నగరాలకు సమీపంలో ఉన్నాయి.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో రామలింగం అయ్యపురెడ్డి, సర్పంచిగా ఎన్నికైనాడు
## మూలాలు

## వెలుపలి లింకులు

వర్గం:ఒంగోలు మండలంలోని గ్రామాలు
కె.రాజుపాలెం

**కె.రాజుపాలెం** భారతదేశంలోని ఆంధ్రప్రదేశ్ రాష్ట్రంలోని  ప్రకాశం జిల్లా బల్లికురవ మండలానికి చెందిన రెవెన్యూయేతర గ్రామం. ఇది ఆంధ్ర ప్రాంతానికి చెందినది. ఇది ఒంగోలు నుండి ఉత్తరం వైపు 63 కి.మీ దూరంలో ఉంది.  తెలంగాణ రాష్ట్ర రాజధాని హైదరాబాద్ నుండి 262 కి.మీ దూరంలో ఉంది.

కె.రాజుపాలెం పిన్ కోడ్ 523292 మరియు పోస్టల్ హెడ్ ఆఫీస్ ఉలవపాడు.

కె.రాజుపాలెం తూర్పున మార్టూరు మండలం, ఉత్తరాన సంతమాగులూరు మండలం, తూర్పున చిలకలూరిపేట మండలం, తూర్పున యద్దనపూడి మండలం చుట్టూ ఉంది.

చిలకలూరిపేట, వినుకొండ, నరసరావుపేట, చీరాల కె.రాజుపాలెంకు సమీపంలోని నగరాలు.

ఈ ప్రదేశం ప్రకాశం జిల్లా మరియు గుంటూరు జిల్లా సరిహద్దులో ఉంది. గుంటూరు జిల్లా చిలకలూరిపేట ఈ ప్రదేశం వైపు తూర్పున ఉంది.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో గద్దె మురళీధరరావు, సర్పంచిగా ఎన్నికైనారు.
## గ్రామ ప్రముఖులు
*పొందూరి వెంకట రమణారావు, మైక్రో బయాలజిస్టు.

## మూలాలు

## వెలుపలి లింకులు

వర్గం:బల్లికురవ మండలం గ్రామాలు
అంతరకుడ

**అంతరకుడ **, శ్రీకాకుళం జిల్లా, పలాస మండలానికి చెందిన గ్రామం. 
 

ఆ గ్రామంలో చాలా వరకు ప్రజలు అక్షరాస్యులు. గ్రామ జనాభా 1500 నుంచి 2000 వరకు ఉంటుంది.

## మూలాలు

## వెలుపలి లంకెలు
అచ్యుతాపురం (నిజాంపట్నం)

**అచ్యుతపురం** బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం. ఈ గ్రామం బొర్రావారిపాలెం గ్రామ పంచాయతీ పరిధిలోని గ్రామం.

## ఆధ్యాత్మికం
తిరుమల తిరుపతి దేవస్థానం ఆధ్వర్యంలో, గుంటూరు హిందూధర్మప్రచార పరిషత్తు ఆధ్వర్యంలో, అచ్యుతపురం శ్రీరామమందిరంలో, అధ్యాత్మిక కార్యక్రమాలు ఏర్పాటుచేసారు. ఈ సందర్భంగా ప్రత్యేకపూజలు నిర్వహించారు. గోపూజలు, కుంకుమపూజలు నిర్వహించారు.

## గ్రామ విశేషాలు
ఈ గ్రామంలో రు. 20 లక్షల అంచనా వ్యయంతో మంజూరయిన త్రాగునీటి ట్యాంకు నిర్మాణానికి, 20133, మార్చి-9న అప్పటి కేంద్ర మంత్రి శ్రీమతి పనబాక శంకుస్థాపన చేసారు. ఈ ఏడాది పనులు ప్రారంభించారు. నిర్మాణం పూరి కావచ్చింది.
## మూలాలు

వర్గం:నిజాంపట్నం మండలం లోని రెవిన్యూయేతర గ్రామాలు
సంకువారికుంట

**సంకువారికుంట**, ప్రకాశం జిల్లా, కొత్తపట్నం మండలానికి చెందిన రెవెన్యూయేతర గ్రామం. 

## పేరువెనుక చరిత్ర
చాలా సంవత్సరాల క్రితం, "సంకు" ఇంటిపేరుగల ఒక కుటుంబం, ఇక్కడ ఉన్న కుంట ప్రక్కన స్థిర నివాసం ఏర్పరచుకున్నారు. వీరు ఈ గ్రామానికి సమీపంలో ఉన్న ఈతముక్కల, ఆలకూరపాడు తదిత్ర గ్రామాలవారికి చెందిన పొలాలకు కాపలాగా ఉండేవారు. తదనంతర కాలంలో వారి బంధువులు గూడా ఇక్కడకు రావడంతో ఈ గ్రామం ఏర్పడినది. ఈ రకంగా వారి ఇంటిపేరుమీదుగా "సంకువారికుంట"గా మారిందని స్థానికుల కథనం.

## గ్రామంలో విద్యా సౌకర్యాలు
ఈ గ్రామంలో బ్రిటిషువారి కాలంలోనే ఒక మిషనరీ పాఠశాల ఉండేది. 1916లో అప్పటి విద్యాశాఖాధికారి ఇక్కడ పాఠశాల ఉన్నలు ధృవీకరించారు. 1953లో దీనిని మేనేజిమెంటు పాఠశాలగా మార్చారు.  1954 లో ఈ పాఠశాలలో పనిచేసిన శ్రీ పిల్లి సుందరరావు, జయరావు అను సోదరులు "పిల్లలు పనులలో కాదు, బడిలోనే ఉండాలని" తల్లిదండ్రులకు హితబోధ చేసారు. అప్పటి వరకు పొలాలలో పనులకు వెళ్ళే పిల్లలను, బడిబాట పట్టించారు. ఈ ఒక్క నినాదం ఇప్పటికీ గ్రామంలో మార్మోగటంతో, గ్రామంతా చదువుల నిలయమైనది. స్వాతంత్ర్యం అనంతరం గూడా ఈ పాఠశాల ప్రాథమిక పాఠశాలకే పరిమితమైనా, చదవాలనే పట్టుదలను ఈ గ్రామస్థులు వీడలేదు. ఈ గ్రామస్థులు బస్సు ఎక్కాలంటే ఒకటిన్నర కిలోమీటరు నడచి వెళ్ళాల్సినదే. అయినా సరే గ్రామస్థులు ఎంతకష్టమైనా, తమ పిల్లలను ఇతర ప్రాంతాలకు పంపి చదివించుచున్నారు. 800 మంది గ్రామజనాభా ఉండి, 200 గడపలు గల ఈ గ్రామంలో ప్రస్తుత అక్షరాస్యత 100% ఉంది. అందువలన ఈ గ్రామం నుండి ఎంతోమంది విద్యావంతులు ఉద్యోగస్థులు తయారైనారు.

## గ్రామ ప్రముఖులు,
*బీరం మస్తాన్ రావు - రెండు పర్యాయలు మెదక్ జిల్లా గజ్వేల్ ఎం.ఎల్.ఏ.గా సేవలందించారు.
*డి.ఎం.రాజశేఖర్ - ఓ.ఎన్.జి.సి.లో జి.జె.ఎం. వీరు 2012లో ఉత్తమ పనితీరుకుగాను రాష్ట్రపతి చేతులమీదుగా పురస్కారాన్ని అందుకున్నారు.
*డి.ఎం.రత్నశేఖర్ - ఓమన్ దేశంలోని "జోర్డాన్ ఫాస్ఫేట్ మైనింగ్ కంపెనీ"లో పరిశోధక శాస్త్రవేత్త.
*జూపూడి ప్రభాకరరావు - ఏరోనాటికల్ ఇంజనీరు. ప్రస్తుతం ఎం.ఎల్.సి.గా కొనసాగుచున్నారు.
*చెన్నమ్మ - జిల్లా ఉద్యాన శాఖలో జె.డి.
*తిరుపతిరావు - పంచాయతీరాజ్ శాఖలో జె.యి.
*చిట్టితోట రమణయ్య - డి.ఎం.& హెచ్.ఓ. (రిటైర్డ్.)

వీరేగాక వివిధ ప్రభుత్వ శాఖలలో పనిచేయుచున్న 25 మంది ఇంజనీర్లు, ముగ్గురు సాఫ్ట్ వేర్ ఇంజనీర్లు, 13 మంది బ్యాంకు ఉద్యోగులు, వివిధశాఖల కార్యాలయాలలో 50 మంది ఉద్యోగులు, ఇంకా ఈ గ్రామం నుండి ఎందరో ఉన్నత విద్యావంతులు, ప్రభుత్వ ఉద్యోగులు, రాజకీయనాయకులు వెలుగుచూసినారు. 
## మూలాలు

## వెలుపలి లింకులు
బండి నారాయణస్వామి

**బండి నారాయణస్వామి** అనంతపురం జిల్లాకు చెందిన కథారచయిత, నవలాకారుడు. 'స్వామి' పేరుతో సుప్రసిద్ధుడు.
## జీవిత విశేషాలు
**బండి నారాయణస్వామి** అనంతపురం జిల్లా అనంతపురం పాతఊరులో 1952 జూన్ 3 న జన్మించాడు. ఆయన తల్లిదండ్రులు హన్నూరప్ప, పోలేరమ్మ. తల్లి, తండ్రి కూలిపని చేసేవారు. తండ్రి తరిమెల నాగిరెడ్డి అనుచరుడు. బాల్యం నుండే స్వామికి పుస్తకపఠనం పట్ల ఆసక్తి కలిగింది. స్థానిక గ్రంథాలయ పుస్తకాలను చదివేవాడు. తండ్రి తెప్పించే సోవియట్ యూనియన్ పుస్తకాలను చదివి ఉత్తేజం పొందాడు. బాల్యస్నేహితుడు దక్షిణామూర్తి ప్రోత్సాహంతో తెలుగు పత్రికలు, నవలలు చదివాడు. శ్రీ వేంకటేశ్వర విశ్వవిద్యాలయం పీజీ సెంటర్ లో ఉన్నత విద్యను అభ్యసించాడు. బి.ఎడ్. చేశాడు. ఉపాధ్యాయుడిగా పనిచేశాడు. జ్వాలాముఖి, ఇస్మాయిల్, చిలుకూరి దేవపుత్ర, నామిని సుబ్రహ్మణ్యం నాయుడు, కాళీపట్నం రామారావుల నుండి ప్రేరణ పొందాడు.

## రచనలు
* మొదటి కథ పరుగు ఆంధ్రప్రభ పత్రికలో ప్రచురింపబడింది.
* చమ్కీదండ కథకు ఆంధ్రజ్యోతి పత్రికలో రూ.1116/- బహుమతి వచ్చింది.
* వానరాలె, నడక, తెల్లదయ్యం కథలు మంచి పేరు తెచ్చిపెట్టాయి.
* మొత్తం నలభై దాకా కథలు వ్రాశాడు.
* వీరగల్లు కథాసంపుటి వెలువడింది.
* గద్దలాడ్తాండాయి, మీరాజ్యం మీరేలండి, రెండు కలలదేశం మొదలైన నవలలు వ్రాశాడు.
* శప్తభూమి నవల: తానా సంస్థ 2017 లో నిర్వహించిన నవలల పోటీలో బహుమతి పొందింది.

## సాహితీ పురస్కారాలు
* మధురాంతకం కథాకోకిల అవార్డు 
* అప్పాజ్యోష్యుల విష్ణుబొట్ల ఫౌండేషన్ అవార్డు 
* ఎన్టీఆర్ ట్రస్ట్ అవార్డు 
* కొలకలూరి పురస్కారం  
* కేంద్ర సాహిత్య అకాడమీ పురస్కారం - శప్తభూమి నవలకు.
* ప్రతిభా పురస్కారం - తెలుగు విశ్వవిద్యాలయం, 2014

## మూలాలు

వర్గం:1952 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:రాయలసీమ రచయితలు
వర్గం:అనంతపురం జిల్లా రచయితలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
[వర్గం:[శ్రీ వేంకటేశ్వర విశ్వవిద్యాలయం పూర్వ విద్యార్థులు]]
కల్లూరు రాఘవేంద్రరావు

**కల్లూరు రాఘవేంద్రరావు** అనంతపురం జిల్లా హిందూపురంకు చెందిన కథారచయిత, బాలసాహిత్యవేత్త.

## జీవితవిశేషాలు
కల్లూరు రాఘవేంద్రరావు అనంతపురం జిల్లా, లేపాక్షి మండలం కల్లూరు గ్రామంలో సీతమ్మ,కల్లూరు అహోబలరావు దంపతులకు 1946, జులై 1వ తేదీన జన్మించాడు. హిందూపురంలో బి.ఎ. (తెలుగు సాహిత్యం) చదివి సెకెండరీ గ్రేడ్‌ టీచర్‌ ట్రయినింగ్‌ పూర్తి చేశాడు. వృత్తి రీత్యా 1969 నుండి 2004 వరకు 35 సంవత్సరాల పాటు హిందూపురం పురపాలక సంఘ వివిధ పాఠశాలల్లో ఉపాధ్యాయవృత్తి సాగించి, ప్రధానోపాధ్యాయుడిగా పదవీ విరమణ చేశాడు.

కల్లూరు రాఘవేంద్రరావు రాసిన కథలు, గేయాలు చందమామ, బాలమిత్ర, బాలబంధు, బుజ్జాయి, కృష్ణా పత్రిక, ప్రజామత మొదలైన పత్రికల్లో ప్రచురితమయ్యాయి. అంతేకాదు నవ్య, సాక్షి ఫన్‌డే పత్రికల్లో ఇతని కథలు ఎక్కువగా ప్రచురితమయ్యాయి. కథలపోటీల్లో బహుమతులు కూడా వచ్చాయి.

ఉపాధ్యాయ వృత్తిలోకి ప్రవేశించిన తరువాత పిల్లల కోసం ప్రత్యేకంగా కొన్ని గేయాలు, కథలు రాయవలసిన అగత్యం ఏర్పడింది. దాంతో కొన్ని కథాగేయాలు కూడా రాయడం జరిగింది. వీరి కథా గేయాలు పిల్లల్ని బాగా ఆకట్టుకున్నాయి. వీరు వాటిని పంచతంత్ర కథల ఆధారంగా రాయడం జరిగింది. కోతి-మొసలి, కొంగ- తాబేలు, ఎండ్రి- కొంగ, మనిషి- కాకి, పాము-ముంగిస మొదలైనవి బాలలను విశేషంగా ఆకర్షించాయి. తన తండ్రి కల్లూరు అహోబలరావు స్థాపించిన శ్రీకృష్ణదేవరాయ గ్రంథమాలకు మేనేజింగ్ ఎడిటర్‌గా వ్యవహరిస్తున్నాడు.

## ప్రచురించిన గ్రంథాలు
# మూడుకాళ్ల మేక
# స్వర్గానికి దుప్పట్లు
## పురస్కారాలు
# పెనుకొండలో జరిగిన శ్రీకృష్ణదేవరాయ పంచశతాబ్ది జయంత్యుత్సవాలలో అనంతపురం జిల్లా కలెక్టర్ చేత సత్కారం
# జిల్లా ఉత్తమ ఉపాధ్యాయ అవార్డు

## బిరుదము
హాస్యకథారత్న

## మూలాలు

## వెలుపలి లింకులు
http://www.suryaa.com/main/showSunday.asp?cat=1&subCat=11&ContentId=20128

వర్గం:1946 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:రాయలసీమ రచయితలు
వర్గం:అనంతపురం జిల్లా రచయితలు
పార్వతీపురం (అద్దంకి)

**పార్వతీపురము** ప్రకాశం జిల్లా అద్దంకి మండలానికి చెందిన రెవెన్యూయేతర గ్రామం.ఇది కొటికలపూడి పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా ఒంగోలు నుండి ఉత్తరం వైపు 38 కిమీ దూరంలో ఉంది. అద్దంకి నుండి 4 కి.మీ. తెలంగాణ రాష్ట్ర రాజధాని హైదరాబాద్ నుండి 275 కి.మీ దూరంలో ఉంది.

పార్వతీపురం పిన్ కోడ్ 523201 మరియు పోస్టల్ ప్రధాన కార్యాలయం అద్దంకి.

వెలమూరిపాడు (4 కి.మీ.), మోడేపల్లి (4 కి.మీ.), మాణికేశ్వరం (5 కి.మీ.), శంకరాపురం (5 కి.మీ.), కొటికలపూడి (5 కి.మీ.) పార్వతీపురంకు సమీప గ్రామాలు. పార్వతీపురం చుట్టూ తూర్పున కొరిసపాడు మండలం, పశ్చిమాన ముండ్లమూరు మండలం, పశ్చిమాన తాళ్లూరు మండలం, తూర్పున జనకవరం పొంగులూరు మండలం ఉన్నాయి.

ఒంగోలు, వినుకొండ, చిలకలూరిపేట, చీరాల పార్వతీపురం నగరాలకు సమీపంలో ఉన్నాయి.

## గ్రామ పంచాయతీ
పార్వతీపురం, కొటికలపూడి గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
### శ్రీ కోదండరామస్వామివారి ఆలయం
మొదట చిన్నదిగా ఉన్న, శిథిలమైన ఈ పురాతన దేవాలయాన్ని, 40 సెంట్ల విస్తీర్ణంలో, మూడు సంవత్సరాల క్రితం పునరుద్ధరణ చేపట్టినారు. ప్రహరీకి నలుదిక్కులా, వివిధ దేవతా మూర్తుల విగ్రహాలు, పురాణాలకు చెందిన ఘట్టాలను కళ్ళకుకట్టినట్లుగా చెక్కించారు. కళ్యాణమండపం గూడా సిద్ధం చేసారు. పునర్నిర్మించిన ఈ ఆలయంలో, 2013, ఆగష్టు-19, గురువారం నాడు, శ్రీ సీతా, లక్ష్మణ, హనుమత్ సమేత శ్రీ కోదండరామస్వామివారి శిలాబింబాలు, జీవధ్వజ పునఃప్రతిష్ఠ, శ్రీ సీతారామ కళ్యాణమండపం ప్రారంభోత్సవం వైభవంగా నిర్వహించారు.
## మూలాలు

వర్గం:అద్దంకి మండలం గ్రామాలు
కారపురెడ్డిపల్లె

**కారపురెడ్డిపల్లె**,వైఎస్ఆర్ జిల్లా, పెండ్లిమర్రి మండలానికి చెందిన రెవెన్యూయేతర గ్రామం.

## గ్రామంలోని దేవాలయాలు
శ్రీ కొత్తగంగమ్మ తల్లి ఆలయం:- ఈ ఆలయంలో అమ్మవారి వార్షిక ఉత్సవాలు, 28-జూన్,2014 శనివారం నాడు ప్రారంభమైనవి. రెండవరోజు ఆదివారం నాడు, అమ్మవారికి ప్రత్యేకపూజలు నిర్వహించారు. పలు గ్రామాల నుండి తరలి వచ్చిన భక్తులు అమ్మవారిని దర్శించుకున్నారు. మొక్కులు తీర్చుకున్నారు. ఈ ఉత్సవాలను పురస్కరించుకొని, గ్రామంలో ఎడ్ల బలప్రదర్శనలు నిర్వహించుచున్నారు. గెలుపొందిన ఎడ్ల యజమానులకు బహుమతులు అందజేయుచున్నారు.

## మూలాలు